stanford-oval/wikipedia huggingface dataset:
חומצת שומן
הערות שוליים

↑  http://www.health.gov.il/Subjects/FoodAndNutrition/Nutrition/Adequate_nutrition/Pages/fat.aspx.
↑  Meta-analysis of prospective cohort studies evaluating the association of saturated fat with cardiovascular disease
↑  http://www.ncbi.nlm.nih.gov/pmc/articles/PMC2676998/
↑  http://www.foodrenegade.com/why-canola-oil-not-health-food/
↑  ד"ר מיכל גילאון, פשתן: כמו שומשום אבל עם חומצות אומגה 3, באתר כללית, ‏26.04.2010
| קבוצות פונקציונליות |
| --- | --- | --- |
| פחמימנים | אלקיל (מתיל, אתיל, פרופיל, בוטיל, פנתיל) • אלקן (ויניל, אליל) • אלקין • קרבן • בנזיל • הלואלקאן • אלן • קומולן • פניל |  |
| תרכובות חמצן | הידרוקסיל (כוהל) • קרבוניל • קטון • אלדהיד • אציל • קרבונט • חומצה קרבוקסילית • אנהידריד • אסטר • הידרופראוקסיד • פראוקסיד • אתר • המיאצטל • המיקטאל • אצטל • קטאל• חומצה דיקרבוקסילית • אצטיל • אצטוקסי • אקרילואיל • אלקוקסי (מתוקסי) • בנזויל • דיאוקסירן • אפוקסיד • אורתו-אסטר • ינון |  |
| תרכובות חנקן | אמין • אמיד • קרבאמאט • אימין • אימיד • אזיד • אזו • ציאנט • איזוציאנט • ציאניד • ניטריל • איזוניטריל • הידרזון • ניטראט • ניטריט • ניטרו • ניטרוסו • אוקסים • פירידין • הידרזון • איזוניטריל  • ניטרן |  |
| תרכובות זרחן | פוספין • חומצה פוספונית • פוספאט • פוספודיאסטר |  |
| תרכובות גופרית | תיול • תיואתר • דיסולפיד • סולפוקסיד • סולפון • חומצה סולפינית • חומצה סולפונית • תיוציאנט • איזותיוציאנט • תיוקטון • תיאל • תיואסטר • סולפונאמיד • פרסולפיד • תיוניל |  |
| תרכובות ביוכימיות | חומצת שומן (ח.קרבוקסילית) • חלבון (פולי-אמיד) • פחמימה (קטון או אלדהיד) |  |
| --- | --- |
בקרת זהויות :  NLI: 987007293979305171  BnF: cb121215777 (data)  LCCN: sh85000535  NDL: 00570881  NKC: ph122662 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מספר חומצות שומן והמבנה שלהן
מזונות עשירים במיוחד בשומן רווי: גבינות, בשר בקר, מאפים, טוגנים ועוד (אם כי רק בגבינות רוב חומצות השומן הן רוויות).
שמנים צמחיים, כמו שמן זית ושמן פשתן, הם מקורות לשומן לא רווי, אם כי גם בהם יש ריכוז מסוים של שומן רווי.
טאקו פול

| --- | --- |

 לידה:  10 בדצמבר 1995 (בן 28) דקר, סנגל
 עמדה:  סנטר
 גובה:  2.29 מטר
 מספר:  99
 מכללה:  מרכז פלורידה
 דראפט:  לא נבחר, 2019
 קבוצות כשחקן
 2019–2021   2019–2020   2021–2022   2021–2022   2022   2022–:  בוסטון סלטיקס   ← מיין סלטיקס   קליבלנד קאבלירס   ← קליבלנד צ'ארג'   קליבלנד צ'ארג'   שינג'יאנג פליינג טייגרס
 
אל חג'י טאקו סריין דיוף פול (באנגלית: Elhadji Tacko Sereigne Diop Fall; נולד ב-10 בדצמבר 1995) הוא כדורסלן סנגלי המשחק בקבוצת שינג'יאנג פליינג טייגרס מליגת ה-CBA, בעמדת הסנטר.
פול הוא שחקן ליגת הפיתוח של ה-NBA הגבוה ביותר כיום, ואחד מבני האדם החיים הגבוהים ביותר. המדידות שלו לקראת דראפט ה-NBA 2019 קבעו את גובהו 2.29 מטרים, עם מוטת הכנפיים הארוכה ביותר בליגה של 2.5 מטרים, והגובה הכולל (מכף רגל ועד קצה האצבעות כשהיד נמתחת כלפי מעלה) של 3.11 מטרים.
קריירת תיכונים ומכללות

פול נולד וגדל בדקר, בירת סנגל. בשנת 2011, מאמן כדורסל סנגלי בשם איברהימה אנדאיה, אחיו של שחקן עבר מליגת ה-NBA ממאדו אנדאיה, שמע מחבר על נער גבוה במיוחד שמשחק ברחוב מקומי. אנדאיה מצא את פול משחק בגיל 15 בגובה של 2.21 מטרים, ושכנע את אמו של פול, מריאן דיופ סנה, לאפשר לבנה ללמוד באקדמיית הכדורסל שלו. פול עבר לארצות הברית בגיל 16 ושיחק לראשונה כדורסל מקצועי ביוסטון, טקסס. בשנים אלו התאמן עם שחקן העבר האקים אולאג'ואן.
בתקופת התיכון נמדד פול בגובה של 2.29 מטרים, ונחשב לשחקן כדורסל התיכונים הגבוה במדינה.
בשל גובהו הרב היווה פול מוקד עניין ומשיכה עבור סקאוטרים רבים ברחבי המדינה בשנות לימודיו בתיכון ביוסטון. קבוצתו זכתה באליפות המדינה, כאשר פול מעמיד ממוצעים של 20 נקודות, 15 ריבאונדים ו-5.1 חסימות למשחק. בתום לימודיו פנו אליו כמעט ארבעים מכללות שונות כדי שישחק בקבוצתם, ולבסוף בחר פול ללמוד באוניברסיטת מרכז פלורידה באורלנדו, שהחתימה אותו רשמית ב-28 באוקטובר 2014.
בעת לימודיו במכללה שיחק פול במדי קבוצת הכדורסל שלה UCF כסנטר תחת המאמן דוני ג'ונס. באותן שנים שיחק בליגת המכללות שחקן סנגלי נוסף בשם ממאדו אנדאיה (לא קשור לשחקן ה-NBA לשעבר באותו שם), שהתנשא לגובה זהה לזה של פול ושיחק עבור אוניברסיטת קליפורניה. המשחק ביניהם נחשב למשחק מעניין במיוחד שמשך קהל רב. בעונתו הראשונה בליגה נפצע בכתפו ושיחק 16 משחקים בלבד. במהלך עונתו השנייה במכללה שיפר את נתוני ההגנה שלו ובסוף השנה העמיד את עצמו לדראפט ה-NBA 2017. לקראת אירוע הדראפט התחרט פול והחליט להמשיך לשנתיים נוספות במכללה. באותה תקופה נחשב פול לחוסם זריקות יעיל, אך כזה שמתקשה לעבור במהירות בין צידי המגרש.
קריירה מקצועית > בוסטון סלטיקס

למרות שלא נבחר בדראפט, חתם פול ב-21 ביוני 2019, על חוזה לעשרה ימים עם בוסטון סלטיקס. פול שיחק בקבוצה בליגת הקיץ של ה-NBA וסיים אותה בממוצע של 7.2 נקודות, 4.0 ריבאונדים, 1.4 חסימות, עם שיא קבוצתי של 77 אחוזים מהשדה. ב-25 ביולי 2019, חתם פול על חוזה רשמי אצל בוסטון, שהפך בהמשך לחוזה דו כיווני עם קבוצת הפיתוח שלה מיין סלטיקס. ב-26 באוקטובר ערך פול את הופעת הבכורה שלו בליגה במשחק מול ניו יורק ניקס במדיסון סקוור גארדן. במשחק קלע ארבע נקודות וקלט שלושה ריבאונדים, במהלך 4 דקות משחק. בשתי עונותיו בקבוצה הוביל פול את קבוצתו באחוזי הקליעה מהשדה.
בעונתו בליגת הפיתוח, העמיד פול ממוצע של דאבל-דאבל של 12.9 נקודות ו-11.1 ריבאונדים למשחק. וזכה בחמישיית ההגנה עם שלוש חסימות למשחק.
קריירה מקצועית > קליבלנד קאבלירס

ב-27 בספטמבר 2021, חתם פול בקבוצת קליבלנד קאבלירס. ב-16 באוקטובר נחתם הוסב החוזה שלו לחוזה דו כיווני עם קבוצת קליבלנד צ'ארג' מליגת הפיתוח של ה-NBA. ב-11 בנובמבר, ערך פול את הופעת הבכורה שלו בליגת הפיתוח וקלע 23 נקודות עם 12 ריבאונדים ושלוש חסימות ב-29 דקות משחק. ב-22 בדצמבר שיחק פול את משחקו הראשון בקאבלירס בהפסד 111–101 מול בוסטון סלטיקס, שם קבע שיא קריירה של 10 ריבאונדים ושיא עונתי של 4 נקודות. ב-9 בינואר 2022, שוחרר משתי הקבוצות.
קריירה מקצועית > קליבלנד צ'ארג'

ב-12 בינואר 2022, הוחתם פול על ידי קליבלנד צ'ארג'.
חיים אישיים

פול הוא מוסלמי, ולכן בחר את לשחק עם מספר 99 על חולצתו כהתייחסות ל-99 שמותיו של אללה. פול אינו הגבוה היחיד במשפחתו, אחיו הצעיר התנשא בגיל 7 לגובה של 1.75 מטרים, ועוד שניים מדודיו מתנשאים לגובה של 2.03 מטרים. פול היה תלמיד תיכון מצטיין, שהתבלט במקצועות מתמטיקה ומדעים מתקדמים בתיכון ולמד את השפה האנגלית תוך שמונה חודשים. בעת לימודיו במכללה למד פול מדעי המחשב, ושאף לעבוד כמהנדס בחברות כגון סימנס או מיקרוסופט.
הערות שוליים

↑  יהונתן אליהו‏, דור הנפולים: כך הפכו הענקים מזן מובחר לזן נכחד ולא רצוי ב-NBA, באתר וואלה, 29 במרץ 2019
טויוטה סנטר

| --- | --- |

 על שם:  טויוטה 
 מיקום:  ארצות הברית יוסטון, טקסס, ארצות הברית
 קואורדינטות:  29°45′3″N 95°21′44″W﻿ / ﻿29.75083°N 95.36222°W﻿ / 29.75083; -95.36222
 אבן יסוד:  31 ביולי 2001
 תקופת הפעילות:  6 באוקטובר 2003 – הווה (21 שנים)
 עלות הבנייה:  235 מיליון דולר
 בעלים:  מחוז האריס - רשות הספורט של יוסטון
 מפעיל:  יוסטון רוקטס 
 משטח:  70,000 מ"ר
 אדריכל:  פופולוס 
 קבוצות:  יוסטון רוקטס
 מושבים:  כדורסל: 18,055 הוקי: 17,800  הופעות: 19,300
 www.toyotacenter.com
 he
 
טויוטה סנטר (אנגלית: Toyota Center) הוא אולם ספורט מקורה בעיר יוסטון, טקסס. האולם נקרא על שם יצרנית כלי הרכב היפנית טויוטה, והוא ביתם של קבוצת ה-NBA יוסטון רוקטס.
בעלי היוסטון רוקטס, לסלי אלכסנדר, החל במגעים לבניית האולם עוד בשנת 1995, אך ההצעה נדחתה לאחר משאל עם עירוני ב-1999. הצעה חדשה זכתה להסכמת תושבי העיר ב-2000, ועבודות הבנייה החלו בשנה שלאחר מכן.
האולם נחנך בספטמבר 2003, בעלות בנייה של 235 מיליון דולרים, כשאת חלק הארי של הסכום שילמה עיריית יוסטון, והרוקטס שילמו את השאר. כמו כן, טויוטה שילמה 100 מיליון דולר עבור זכויות שיום האולם.
היסטוריה

במאי 1995 העלו מספר קבוצות ספורט מטקסס, בהן הרוקטס, הצעת חוק שמטרתו לייעד חלק ממסי המדינה לבניית אולמות ספורט ואצטדיונים. הצעת החוק נדחתה, אך הבעלים של יוסטון רוקטס היה נחוש בדעתו לעזוב את האולם המיושן בו שיחקה קבוצתו, הסאמיט (The Summit), וביקש מבעלי האולם, שהיה בעליה של קבוצת ההוקי קרח יוסטון איירוס, לשחררו מחוזהו, שעתיד היה להסתיים ב-2003.
בעוד המגעים נמשכים גם ב-1996, הכריז ראש עיריית יוסטון, בוב לניר, על רצונו לבנות אולם ספורט חדש בדאונטאון של העיר, ושיעלה את ההצעה למשאל עם עירוני. לאחר ניסיונות נוספים של הרוקטס להשתחרר מהחוזה, הגישה עיריית יוסטון תביעה כנגד הקבוצה, במטרה לאלץ אותה לכבד את החוזה, וכן הכריז לניר שבאולם החדש על הרוקטס ועל האיירוס להסכים לבעלות משותפת, ולא בעלות בלעדית של קבוצה אחת. לאחר שהקבוצות הסכימו, אישר מושל טקסס דאז, ג'ורג' ווקר בוש, את ייעוד הכספי המיסים לבניית האולם. לאחר מספר עיכובים בעריכת משאל העם, הוא נערך לבסוף בנובמבר 1999, ו-54% מהתושבים דחו את הבקשה לבנות אולם ספורט חדש.
בעקבות דחיית בניית האולם החדש החלו הרוקטס לחפש בית חדש, ובין השאר בחנו את לואיוויל, קנטקי. אולם, בקיץ 2000 שבו הרוקטס לשולחן המשא ומתן עם עיריית יוסטון, וביולי הגיעו הצדדים להסכמה. במשאל העם שנערך בנובמבר של אותה שנה, זכתה ההצעה לתמיכת 66% מהמצביעים.
היסטוריה > בנייה

לפי ההסכם בין הרוקטס לעיריית יוסטון, רכשה העירייה את החלקה עליה עתיד היה להיבנות האולם, וכן אזורי חנייה סמוכים. עבור בניית האולם, ששטחו 70,000 מטרים רבועים, נהרס בניין שעמד בחלקה, ושני רחובות צמודים נסגרו למשך תקופת הבנייה. טקס הנחת אבן הפינה נערך ב-31 ביולי 2001, והבנייה נמשכה 26 חודשים.
לבקשתו של אלכסנדר, נבנה האולם בגובה 9.8 מטרים מתחת לגובה הרחובות המקיפים, וזאת כדי לחסוך לאוהדים טיפוס מדרגות כדי להגיע למושביהם. לשם כך נחפרו 24083.5 מטרים מעוקבים של אדמה, בעלות 12 מיליון דולר. בניית היסודות החלה בקיץ 2002, והגג הונח בדצמבר של אותה שנה. האולם נפתח בטקס רשמי בספטמבר 2003, ועלויות הבנייה הסתכמו ב-235 מיליון דולר, מהם שילמה עיריית יוסטון 182 מיליון, והרוקטס 43 מיליון.
מתקנים

מספר המקומות באולם משתנה לפי סוג האירוע. במשחקי כדורסל יכול האולם להכיל 18,055 צופים, בהוקי 17,800 צופים, ובעת הופעות חיות יכול להכיל האולם 19,300 צופים. באולם ישנם 103 תאי צפייה פרטיים ו-2,900 מושבים שמורים למכובדים.
בעת פתיחת האולם, במרכזו נתלתה מערכת וידאו בעלת ארבעה מסכים בגודל 12 מטרים על 9.8 מטרים, ששידרה את המשחק. ב-2012 הותקנה מערכת וידאו חדשה, שגודל מסכיה 18 מטרים על 7.6 מטרים. כמו כן, מסכים קטנים יותר ניצבים בשני קצוות המגרש.
טאקוונדו באולימפיאדת פריז (2024)

| --- | --- |
 היכל:  מוזיאון הגראן פאלה
 תאריך התחלה:  7 באוגוסט 2024
 תאריך סיום:  10 באוגוסט 2024
 מתחרים:  128
 → 2020 2028 ← 
 
תחרויות הטאקוונדו באולימפיאדת פריז (2024) התקיימו בין התאריכים 7 באוגוסט עד ה-10 באוגוסט 2024 במוזיאון הגראן פאלה. בתחרויות השתתפו 128 ספורטאים שחולקו לשמונה קבוצות משקל שונות - ארבע קבוצות משקל לגברים וארבע קבוצות לנשים.
לוח הזמנים

| תאריך | 7 באוגוסט | 8 באוגוסט | 9 באוגוסט | 10 באוגוסט |
| --- | --- | --- | --- | --- |
| גברים | 58 ק"ג | 68 ק"ג | 80 ק"ג | 80+ ק"ג |
| נשים | 49 ק"ג | 57 ק"ג | 67 ק"ג | 67+ ק"ג |
טבלת המדליות

מקרא
מדינה מארחת (צרפת)
רשימת הזוכים במדליות > גברים

| 0 | 1 | 2 | 3 |
| --- | --- | --- | --- |
קטגוריה:  
| 58 ק"ג | פארק טיה-ג׳אן    קוריאה הדרומית | גאשים מגומדוב    אזרבייג'ן | סיריאן ראבט    צרפת  מוחמד ח'ליל ג'נדובי    תוניסיה |
| 68 ק"ג | אולוגבק ראשיטוב    אוזבקיסטן | זיד כארים    ירדן | ליאנג יושוואי    הרפובליקה העממית של סין  אדיבל פונטס    ברזיל |
| 80 ק"ג | פיראס כטוסי    תוניסיה | מיירן ברכורדארי    איראן | סימונה אלסיו   איטליה  אדי רניץ'   דנמרק |
| מעל 80 ק"ג | אריאן סלימי    איראן | קיידן קנינגהם    בריטניה | רפאל אלבה   קובה  שק סאלה סיסה   חוף השנהב |
רשימת הזוכים במדליות > נשים

| 0 | 1 | 2 | 3 |
| --- | --- | --- | --- |
קטגוריה:  
| 49 ק"ג | פניפק וונגפטנקיט   תאילנד | גואו צ'ינג    הרפובליקה העממית של סין | מובינה נמאצאדה    איראן  לנה סטויקוביץ'    קרואטיה |
| 57 ק"ג | קים יוג'ין    קוריאה הדרומית | נהיד קיאני    איראן | סקיילר פארק    קנדה  כימיא עליזאדה    בולגריה |
| 67 ק"ג | ויויאנה מרטון    הונגריה | אלכסנדרה פרישיץ'    סרביה | כריסטינה טשו   ארצות הברית  שרה קארי   בלגיה |
| מעל 67 ק"ג | אלטי לורן    צרפת | סווטלנה אוסיפובה    אוזבקיסטן | לי דה-בין   קוריאה הדרומית  נפיאה קוס   טורקיה |
הערות שוליים

↑  Paris 2024 – Taekwondo, אולימפיאדת פריז (2024)
↑  טבלת המדליות בטאקוונדו, מתוך אתר אולימפיאדת פריז 2024
חרגול הוצאה לאור

חרגול הוצאה לאור היא הוצאת ספרים ישראלית שנוסדה על ידי יהונתן נדב (חיליק) ודן דאור בשנת 1998.
מאז הספר הראשון, "הנזיר והפילוסוף" מאת ז'אן פראנסואה רוול ומאתייה ריקאר, ראו בה אור עד היום מעל 200 ספרים.
בשנת 2003 הצטרף להוצאה אלי הירש כעורך המקור של ההוצאה ושל סדרת הפרוזה העברית חרגול פלוס. חרגול מוציאה בעיקר ספרות יפה וספרי עיון, מקור ותרגום.
בין סופרי המקור הבולטים של ההוצאה: דן צלקה, מאיה ערד, אלון חילו, צבי טריגר, חגי דגן, נעה ידלין, נילי לנדסמן ותמר גלבץ.
בתחילת שנת 2006 חתמה הוצאת חרגול על הסכם שיתוף פעולה עם הוצאת עם עובד.
משנת 2013 הוצאת חרגול עובדת בשיתוף פעולה עם הוצאת מודן.
חיים קאזיס

| --- | --- |
אין תמונה חופשית
 לידה:  5 במאי 1920 ירושלים, פלשתינה (א"י) 
 פטירה:  14 במאי 2017 (בגיל 97) 
 מדינה:  ישראל 
 השכלה:  בית הספר המנדטורי למשפטים 
 תקופת כהונה:  ? – 14 במאי 2017 
 תקופת הפעילות:  ? – 14 במאי 2017 
 פרסים והוקרה:  יקיר רמת גן (2013) 
 
חיים קאזיס (5 במאי 1920 – 14 במאי 2017) היה עורך דין פלילי.
ביוגרפיה

קאזיס נולד בירושלים ולמד משפטים בבית הספר המנדטורי למשפטים. בתחילת דרכו היה עורך-דין במשך שלוש שנים בירושלים, בטרם עבר לתל אביב.
לפני קום המדינה גויס לפלמ"ח בו שירת בחטיבת הנגב. לאחר קום המדינה המשיך לשרת במצ"ח. בין היתר ניהל קאזיס, בהוראת ראש הממשלה דוד בן-גוריון, את חקירת כיתת חיילים ממשלט נירים שנחשדה שאנסה בחורה בדואית בנגב והרגה אותה. בסופה של החקירה הורשעו שבעה חיילים ומפקדם בבית דין צבאי, ונגזרו עליהם עונשי מאסר.
עם שחרורו מצה"ל עבד משך שנתיים במשרד לרכישת קרקעות של הקרן הקיימת לישראל. בשנת 1950 החל לעבוד אצל עורך הדין יעקב הגלר. בסוף שנות ה-50 עזב קאזיס את משרדו של הגלר וביסס את מעמדו כעורך דין פלילי עצמאי. לאורך השנים ייצג שורה ארוכה של נאשמים במשפטי פשע חמור, לרבות משפטי רצח ואונס שזכו לתהודה ציבורית. בחלק מהמקרים הצליח קאזיס להביא לזיכויים של הנאשמים ברצח. כמו כן כיהן כיו"ר האגודה למלחמה בסרטן.
לאורך השנים התמחו אצל קאזיס עורכי דין ידועים רבים, ובין היתר דרור מקרין, משה מרוז וצבי לידסקי.
במרץ 2013 פרש קאזיס מעריכת הדין.
התגורר ברמת גן. באוקטובר 2013 קיבל את התואר "יקיר העיר".
חיים קאזיס נפטר ב- 14 במאי 2017.
הערות שוליים

↑  חיים קאזיס באתר חברה קדישא ת"א-יפו
↑  אביב לביא, הוחלט וקויים - רחצוה, גזזו שערותיה, אנסוה והרגוה, באתר הארץ, 28 באוקטובר 2005
↑  שמעון איפרגן, ‏צועק על שופטים בגיל 97: העו"ד הוותיק בישראל, באתר ‏מאקו‏, 24 במרץ 2013
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
חקקי לב

| --- | --- |

שער ספר חקקי לב חלק ראשון דפוס צילום
 מידע כללי
 מאת:  הרב חיים פאלאג'י
 סוגה:  ספרות תורנית
 נושא:  או"ח, יו"ד, אה"ע, חו"מ
 הוצאה
 הוצאה:  דפוס חלקת המחוקק הנבון סעדי הלוי אשכנזי
 מקום הוצאה:  שאלוניקי
 תאריך הוצאה:  חלק א': ה'ת"ר, חלק ב': ה'תר"ט
 מהדורות נוספות
 מספר כרכים:  4
 קישורים חיצוניים
 היברובוקס:  798
 הספרייה הלאומית:  990017551880205171
שו"ת חקקי לב הוא ספר שאלות ותשובות בשני כרכים על ארבעת חלקי השולחן ערוך שחיבר רבי חיים פאלאג'י.
שם הספר

בשם החיבור רמוזים שמותיהם של אביו ואמו של המחבר, ושלו, בצורה הבאה: חיים קאלי קאדין יעקב, ולב על שם ספריו של סבו מצד אמו, רבי רפאל יוסף חזן: חקרי לב ומערכי לב. קרא לספרו על שמותם מכיוון שאביו הוא זה שהניחו ללמוד תורה באמרו אליו: ”בני, אתה עסוק בתורה ואני אשימה עיני על המחיה ועל הכלכלה” (חקקי לב חלק ב', הקדמה) ואמו, שלא ישנה בעבורו: ”אשת חיל עטרת בעלה, היא קודש ומעשיה, דבתר דידי היתה מנדדת שינה מעיניה, המלאה לה דעת ויראת ה', כמה טובה, מנשים באהל אשה חשובה...” (שם) וסבו אשר היה "נשיא אלהים בתוכינו, רב מבבל ורבי מארץ ישראל ראשון לציון, אלקפתא וריש גלותא, יוסף בסד"ר עליון..."
תוכן ומבנה > כרך א'

עוסק בעניינים הנוגעים לנושאים אורח חיים (סימנים א-כ), יורה דעה (סימנים כא-נו) ואבן העזר (סימנים נז-סד), ומכיל תשובות מפורסמות כגון ההיתר לאנשים זרים שאינם קרובי משפחה להתפלל למיתת אשה הסובלת ייסורים קשים ורבים, לבקשתה, כדי לגאול אותה מיסוריה, תוקף חרם דרבנו גרשום בקריאת מכתבי זרים לגבי גויים, איסור נתינת הדסים במים בשבת ועוד. כתב היד של ספר זה נשלח לשאלוניקי ושם נשרף, והחבי"ף נאלץ לשחזרו ולשולחו לדפוס בשנית. הספר מתחיל אחרי השער בדף א' ונגמר בדף קל"ב. בדף קי"ט באים השמטות בשם "לב תמים", ומדף ק"ך עד סוף הספר בא תוכן העניינים הנקרא בשם "דברים שבלב". בדף קצ"ג ע"ב של חקקי לב ח"ב באות: "השמטות לס' חקקי לב ח"א", הנקראות בשם "דברים הנכנסין ללב".
תוכן ומבנה > כרך ב'

בחלק זה 62 תשובות השייכות לחלק חשן משפט שהשיב לשואליו בנושאים הלכות דיינים, הלוואה, הרשאה, ועוד. ישנה פתיחה לספר ובה הסבר על חשיבות העיסוק בדיני ממונות, לדון דין אמת לאמתו, ועל שותפות הקב"ה בדין. בספר תשובות שנשלחו לרחבי האימפריה העות'מאנית: לקושטא לרבי רפאל חיים בנימין פרץ לרבי יעקב ענתיבי מדמשק, לעיר רודוסג'יק, לסאלוניקי, לירושלים לרבי שלמה משה סוזין ובעיקר לאזמיר ופרבריה. נגמר בדף רי"ט. בדף קצ"ג ע"ג של הספר באים "דברים הנכנסין ללב", והם "השמטות לס' חקקי לב ח"א", הנקראות בשם "דברים הנכנסים ללב", וכן "תקון הלשון והשמטות לס' חקקי לב ח"ב". אחרי "דברים הנכנסין ללב", הנגמרים בדף קצ"ז ע"א, בסוף הספר, מפתח מפורט עם תקציר של כל תשובה בשם פתיחת הלב הנגמר בסוף הספר בדף רי"ט.
מהדורות

כרך א' של הספר נדפס לראשונה בשנת הת"ר (1840), כרך ב' בשנת התר"ט, יצאו לאור בדפוסו של סעדי הלוי אשכנזי בשאלוניקי, ונדפסו מנדבת ידו של הגביר אליעזר הילל בכר מנוח והוגהו (והובאו לדפוס) על ידי הרב אברהם מנשה. מהדורות צילום של הספר ייצאו בין השאר בהוצאת מפעלי ספרים ליצוא בע"מ בחלוקה מחדש לשלשה/ארבעה כרכים.
לקריאה נוספת

תולדות החבי"ף, עמוד 391
הערות שוליים

↑  במקור. ראה להלן ב"מהדורות"
1 2  חקקי לב חלק א', הקדמה
↑  חקקי לב, חלק ב', הקדמה
↑  יו"ד סימן ן'
↑  יו"ד סימן מ"ט
↑  או"ח סימן י'
↑  סימן א'
↑  סימן ב' וג'
↑  סימן ו'
↑  סימן ח', סימן ט"ו
↑  סימן י"ד
↑  חלק א' וב' בשער ובהקדמה
טוביה בארי

| --- | --- |

 לידה:  29 באוגוסט 1929 טופולצ'אני, צ'כוסלובקיה 
 פטירה:  מאי 2022 (בגיל 92)
 שם לידה:  טוביאס בראון
 לאום:  ישראלי
 תחום יצירה:  הדפס, ציור
 https://sugulst.wixsite.com/tuviabeeri
 
טוביה בארי (29 באוגוסט 1929 – מאי 2022) היה צייר, מורה ואמן הדפס ישראלי.
תולדות חייו

טוביה בארי נולד בטופלצ'אני בצ'כוסלובקיה ועלה לישראל בשנת 1948. היה חבר בקיבוץ להבות חביבה עד ראשית שנות השישים של המאה ה-20.
בין השנים 1957 – 1960 למד אמנות בסמינר אורנים אצל הציירים יעקב וכסלר ומרסל ינקו.
בין השנים 1961–1963 שהה בפריז ולמד את הטכניקה של האקווטינטה הצבעונית אצל האמן הגרמני/צרפתי הנודע ג'וני פרידלנדר (Johnny Friedlaender). בנוסף למד בבית הספר הלאומי הגבוה לאמנויות היפות בפריז. בשנת 1963 חזר ארצה והחל ללמד בבצלאל. החל משנת 1964 שימש כמורה במכון אבני, בתל אביב.
עבודתו האמנותית

ציוריו הראשונים של בארי בשנים (1955–1957) היו בשמן. בתחילה צייר נופים עירוניים מסוגננים. אולם, משנת 1958 החל לצייר בהשפעת הסגנון המופשט. משנת 1960 החל ליצור את ההדפסים הראשונים, שהיו גם הם, על טוהרת הסגנון המופשט. הדפסיו היו אקווטינטות, והצבעים היו בדרך כלל בגוני האפור. ההדפסים נחשבו אז לחידוש גדול בארץ, והתחילו לתפוס מקום בתודעה, בעיקר בהשפעת הפופ ארט. ההדפס נתפס כאמנות עממית ששווה לכל נפש.
מאז חזרתו מצרפת ועד למותו, תפסה האקווטינטה הצבעונית מקום מרכזי ביצירתו האמנותית. בארי זנח את המופשט הטהור והוסיף להדפסיו עיגולים וצורות גאומטריות אחרות שיש להם משמעות מעשית כמו שמש, ירח וכוכבים. בהדפסים מאוחרים יותר, הצורות הגאומטריות הן דו-ממדיות בסיסיות, כגון ריבועים, משולשים, עיגולים וחצאי עיגולים, ששוליהם נוטים להיטשטש, להתמוסס ברקע ולחצות זה את גבולותיו של זה.

תמונות בצבעי מים היו חטיבה בפני עצמה במכלול יצירתו של בארי. משנת 1965 ועד למותו הוא בנה מערכת ציורית ומגוונת הבנויה מסדרה של שכבות, המסודרות משני צדדים של ציר אנכי. במספר ציורים הוא אפילו סטה לגמרי מהמבנה הסימטרי ויצר צורות חופשיות ודינמיות.
במשך העשור האחרון של המאה העשרים החל בארי גם בציורי אקריליק שהזכירו את ההדפסים שלו. התמונות בדרך כלל היו קטנות ממדים.

בארי היה מאמני התחריט החשובים ביותר בארץ ולזכותו יש לזקוף את פופולריות טכניקת התחריט בישראל. טוביה בארי פיתח וקידם את סדנת התחריט בבית הספר לאמנויות בצלאל. בשנת 1965, הוא הקים את הסדנה במכון אבני והיה מהראשונים שלימדו את התלמידים את תורת פיתוחי הנחושת. באותה שנה, ייסד את סדנת התחריט באגודת הציירים והפסלים - בית האמנים של תל אביב, מהוותיקות והחשובות בארץ.
נפטר במאי 2022.
פרסים

1969 - פרס מילוא, תל אביב.
1972 - ביאנלה של פירנצה, (מדליה על תחריטיו).
2001 - פרס אגודת הציירים והפסלים ע"ש אלי אושרוב, על תרומתו לאמנות הישראלית.
תערוכות

מבחר תערוכות יחיד
1986, 1981, 1978 - גלריה בינט, תל אביב
1987 - בית האמנים ירושלים
2007 - בארי טוביה - עבודות קטנות, בית האמנים ע"ש זריצקי תל אביב.
2008 - טוביה בארי, האחדות שבריבוי, מוזיאון תל אביב לאמנות, תל אביב.
2023 - טוביה בארי: מקום אחר, תערוכת זיכרון, גלריה חנינא, מקום לאמנות עכשווית, תל אביב. אוצרים: יקיר שגב ומשכית בנדל
תערוכות קבוצתיות
1966 - העבודות הקטנות ביותר של אמני קבוצת +10 ואחרים, גלריה גורדון, תל אביב
1991 - החזרה לציור בהדפס הישראלי, מבחר הדפסים משנות ה-70 וה-80, הגלריה האוניברסיטאית לאמנות ע"ש גניה שרייבר, תל אביב.
1991 - מראה מראה, מוזיאון ישראל, ירושלים.
2007 - על נייר - הדפסים של אמנים ישראלים, מוזיאון אשדוד לאמנות, מרכז מונארט, אשדוד.
2012 - צבע מקומי: אמנות ישראלית, מאוסף הללה טל מוזיאון הנגב לאמנות.
לקריאה נוספת

אלישבע כהן, מרדכי ארדון, טוביה בארי - תחריטים, מוזיאון ישראל, ירושלים, 1972.
חיים גמזו, בארי, מוזיאון תל אביב לאמנות, 1976-1977.
בנימין תמוז (עורך), גדעון עפרת ודורית לויטה, סיפורה של אמנות ישראל, הוצאת מסדה, 1980.
Beeri - Paysages Perdus, Paris, 1990
אודי רוזנווין וזוהר טריפון, טוביה בארי במהלך הזמן, בית האמנים תל אביב, 2002.
אברהם רונן, טוביה בארי, מוזיאון תל אביב לאמנות, 2008.
בנו כלב, 10+, מוזיאון תל אביב לאמנות, 2008.
אריק קילמניק, גדעון עפרת ואירנה גורדון, 100 שנות אמנות הדפס בישראל, סדנת ההדפס ירושלים, 2015.
זיוה קורט: טוביה בארי, מקום אחר, תערוכת זיכרון, 2022-1929, אוצרים: משכית בנדל, יקיר שגב, גלריה חנינא, רח' שביל המרץ 5, קריית המלאכה, ת"א 7.10.2023-8.9.2023, בבלוג ״מעבר למראה״, טוביה-בארי-מקום-אחר-תערוכת-זיכרון-2022-1929-או/https://zivakoort.com/2023/09/27/
הערות שוליים

↑  יובל דניאלי, גרפיקה קיבוצית, באתר תנועת העבודה הישראלית
↑  טוביה בארי - הדפס אקווטינט - קוסמוס
↑  על טוביה בארי, מאמרו של פרופ' אברהם רונן "האחדות שבריבוי"
↑  טוביה בארי / עבודות קטנות
| --- | --- |
בקרת זהויות :  ICIA: 270859  NLI: 987007304972605171  BnF: cb12517987k (data)  GND: 174182279  ISNI: 0000 0000 7834 0663  LCCN: nr91042954  NGV: 3779  NKC: zmp2015863763  RKD: 217347  SNAC: w6x07zmh  SUDOC: 124778224  ULAN: 500484286  VIAF: 49087181   WorldCat (עם VIAF): 49087181
ועידת טרנטו

ציור דמיוני של כינוס הוועידה מ-1588 לפי התרשמות האמן
ועידת טרנטו (בלטינית: Concilium Tridentinum) הייתה ועידה כללית של הכנסייה הקתולית שהתכנסה בטרנטו שבאיטליה במספר מושבים בין 1545 ל-1563. היא נמנית כוועידה האקומנית התשע-עשרה. הוועידה כונסה כדי לגבש מדיניות כנגד הרפורמציה הפרוטסטנטית, והחלטותיה היו ציר מרכזי של הקונטרה-רפורמציה. בין היתר, הוכרז שכתבי הקודש והמסורת בעל-פה המפרשת אותם מהווים שניהם באופן עצמאי מקורות לדעת האל – בניגוד גמור לדוקטרינה הפרוטסטנטית החדשה של "המקרא לבדו" (Sola scriptura) – ולממסד הכנסייתי יש סמכות בלעדית להורות לפיהם. גם הפיכת הלחם והיין במיסה לבשרו ודמו של ישו ממש אוששה למול טענות הפרוטסטנטים. שנה לאחר נעילת הוועידה פרסם האפיפיור פיוס הרביעי הצהרת אמונה מתוקנת לפי החלטותיה, שהוסיפה לנוסח השגור את הנקודות שהודגשו בטרנטו.
רקע לכינוס הוועידה

הדת הנוצרית בימי הביניים הייתה סובלנית לדוקטרינות שונות, ומלומדים רבים התווכחו ביניהם על נושאים עקרוניים בחופשיות רבה. ניצני התפיסות שמהן התגבש הזרם הפרוטסטנטי והתקבע הזרם הקתולי, היו בנמצא בשיח של התאולוגים בימי הביניים. השינוי הקיצוני התחולל בעקבות התגבשות תאולוגיה פרוטסטנטית שיטתית (המבוססת בעיקר על כתביו של מרטין לותר). בתגובה לכך, הקתולים שאפו לייצר גם הם תאולוגיה שיטתית. זו הייתה משימתה העיקרית של ועידת טרנטו.
ועידה זו היוותה חלק מהמאבק של הכנסייה הקתולית בתנועה החדשה. היא שאפה לבסס את סמכותה בקרב המאמינים, ולדכא את התפשטות התנועה הפרוטסטנטית. אותם המאמצים צברו תנופה משנת 1517 ואילך, כאשר נוצרה תנועה של התחדשות כנסייתית, רוחנית ומוסרית, שנקראה "קונטרה-רפורמציה", או הרפורמציה הקתולית. התנועה נשאה פרי, והגיעה לשיאה באמצע המאה-השש עשרה, בהחלטותיה של הוועידה. הדוגמות שקבעה עיצבו את הזרם הקתולי בעת המודרנית, ולא השאירו מקום לספק באבחנה בין הכנסייה הקתולית ובין הכנסייה הפרוטסטנטית.